CELEX: 21986A0704(01)
Language: mt
Date: 1984-09-28 00:00:00
Title: Il-Protokoll għall-Konvenzjoni ta' l-1979 dwar tniġġis ta' l-arja transkonfini f'distanza kbira dwar l-iffinanzjar fit-tul tal-programm ta' koperazzjoni li jimmonitorja u jevalwa t-trasmissjoni f'distanza kbira ta' sustanzi li jniġġsu l-arja fl-Ewropa (EMEP)

Avviż Legali Importanti

|

21986A0704(01)

Official Journal L 181 , 04/07/1986 P. 0002 - 0005 Official Journal L 181 , 04/07/1986 P. 0002 - 0005 Finnish special edition: Chapter 11 Volume 11 P. 0274  Swedish special edition: Chapter 11 Volume 11 P. 0274 

		Il-Protokollgħall-Konvenzjoni ta' l-1979 dwar tniġġis ta' l-arja transkonfini f'distanza kbira dwar l-iffinanzjar fit-tul tal-programm ta' koperazzjoni li jimmonitorja u jevalwa t-trasmissjoni f'distanza kbira ta' sustanzi li jniġġsu l-arja fl-Ewropa (EMEP)IL-PARTIJIET KONTRAENTI,Filwaqt li jfakkru li l-Konvenzjoni dwar Tniġġiż ta' arja fuq medda fit-tul transkonfini (minn hawn 'il quddiem issir referenza għaliha bħala "il-Konvenzjoni") daħlet fis-seħħ fis-16 ta' Marzu 1983,Konxji mill-importanza tal-programm koperattiv għall-immonitorjar u valutar tat-trasmissjoni fuq medda fit-tul ta' pollutanti ta' l-arja fl-Ewropa (minn hawn 'il quddiem issir referenza għaliha bħala EMEP), kif jipprovdu l-Artikoli 9 u 10 tal-Konvenzjoni,Filwaqt li jirrikonoxxu r-riżultati pożittivi miksuba s'issa fl-implimentazzjoni ta' EMEP,Filwaqt li jirrikonoxxu li l-implimentazzjoni ta' EMEP s'issa kienet possibbli b'mezzi finanzjarji pprovduti mill-Programm dwar l-Ambjent tan-Nazzjonijiet Uniti (UNEP) u b'kontribuzzjonjiet volontarji minn gvernijiet,Filwaqt li jżommu f'rashom li ladarba l-kontribuzzjoni tal-UNEP tissokta biss sa' l-aħħar ta' l-1984, u li ladarba din il-kontribuzzjoni flimkien mal-kontribuzzjonijiet volontarji minn gvernijiet ma kinux biżżejjed biex isostnu b'mod sħiħ il-pjan tax-xogħol ta' EMEP, ikun għalhekk meħtieġ li jkun ipprovdut finanzjament f'terminu twil wara l-1984,Filwaqt li jikkunsidraw l-appell tal-Kummissjoni Ekonomika għall-Ewropa lill-gvernijiet membri tal-KEgħE, li jinsab fid-deċiżjoni tagħha B (XXXVIII), li jagħmlu disponibbli, fuq bażi li għandu jsir qbil fuqha fl-ewwel laqgħa tal-Korp Eżekuttiv (minn hawn 'il quddiem issir referenza għalih bħala "Korp Eżekuttiv"), ir-riżorsi finanzjarji biex jagħmluha possibbli għall-Korp Eżekuttiv li jwettaq l-attivitajiet tiegħu, b'mod partikolari rigward ix-xogħol ta' EMEP,Filwaqt li jinnotaw li l-Konvenzjoni ma f'hijiex dispożizzjonijiet għall-iffinanzjar ta' l-EMEP u għalhekk huwa meħtieġ li jsiru arranġamenti xierqa dwar din il-materja,Filwaqt li jikkonsidraw l-elementi li għandhom jiggwidaw l-abbozzar ta' strument formali li jissuplimenta l-Konvenzjoni, kif elenkati f'rakkomandazzjonijiet adottati mill-Korp Eżekuttiv fl-ewwel sessjoni tiegħu (mis-7 sa l-10 ta' Ġunju 1983),FTIEHMU KIF ĠEJ:Artikolu 1DefinizzjonijietGħall-finijiet tal-Protokoll preżenti:1. "Rata ta' stima tan-NU" tfisser rata ta' Parti Kontraenti għas-sena finanzjarja in kwestjoni fl-iskala ta' estimi għat-tqassim ta' l-ispejjeż tan-Nazzjonijiet Uniti.2. "Sena finanzjarja" tfisser is-sena finanzjarja tan-Nazzjonijiet Uniti; u Bażi annwali' u "spejjeż annwali" għandhom ikunu interpretati skond hekk.3. "Fondi Fiduċjarji Ġenerali" tfisser Fondi Fiduċjarji Ġenerali għall-iffinanzjar ta' l-implimentazzjoni tal-Konvenzjoni dwar Tniġġiż ta' arja fuq medda fit-tul transkonfini, li kienet stabbilita mis-Segretarju-Ġenerali tan-Nazzjonijiet Uniti.4. "Ambitu ġeografiku ta' EMEP" tfisser iż-żona li fiha, kordinat miċ-ċentri internazzjonali ta' EMEP [1], jitwettaq l-immonitorjar.Artikolu 2Iffinanzjar ta' EMEPL-iffinanzjar ta' EMEP għandu jkopri l-ispejjeż annwali taċ-ċentri internazzjonali li jikkoperaw ġewwa EMEP għall-attivitajiet li jidhru fil-programm tax-xogħol tal-Korp Direttiv ta' EMEP.Artikolu 3Kontribuzzjonijiet1. Skond id-dispożizzjonijiet ta' dan l-Artikolu l-iffinanzjar ta' EMEP għandu jikkonsisti minn kontribuzzjonijiet mandatorji, issuplimentati minn kontribuzzjonijiet voluntarji. Kontribuzzjonijiet jistgħu jsiru f'munita konvertibbli, f'munita mhux konvertibbli, jew f'oġġetti.2. Kontribuzzjonijiet mandatorji għandhom isiru fuq bażi annwali mill-Partijiet Kontraenti kollha għal dan il-Protokoll li jkunu fl-ambitu ġeografiku ta' EMEP.3. Kontribuzzjonijiet volontarji jistgħu jsiru mill-Partijiet Kontraenti jew Firmatarji tal-Protokoll peżenti, ukoll jekk it-territorju tagħhom ikun barra l-ambitu ġeografiku ta' EMEP, kif ukoll, suġġett għall-approvazzjoni tal-Korp Eżekuttiv, fuq rakkomandazzjoni tal-Korp Direttiv ta' EMEP, minn kull pajjiż, organizzazzjoni jew individwu ieħor li jixtieq jikkontribwixxi għall-programm tax-xogħol.4. L-ispejjeż annwali tal-programm tax-xogħol għandhom ikunu koperti bil-kontribuzzjonijiet mandatorji. Kontribuzzjonijiet fi flus kontanti u f'oġġetti, bħalma huma dawk ipprovduti mill-pajjiżi ospiti taċ-ċentri internazzjonali, għandhom ikunu speċifikati fil-programm tax-xogħol. Kontribuzzjonijiet voluntarji jistgħu, suġġetti għall-approvazzjoni tal-Korp eżekuttiv, fuq ir-rakkomandazzjoni tal-Korp Direttiv, jkunu utilizzati kemm biex inaqqsu l-kontribuzzjonijiet mandatorji u kemm biex jiffinanzjaw attivitajiet fl-ambitu ta' EMEP.5. Kontribuzzjonijiet mandatorji u voluntarji fi flus kontanti għandhom ikunu ddepożitati ġo Fondi Fiduċjarji Ġenerali.Artikolu 4Qsim ta' l-ispejjeż1. Kontribuzzjonijiet mandatorji għandhom isiru skond it-termini ta' l-Anness għall-Protokoll preżenti.2. Il-Korp Eżekuttiv għandu jikkonsidra l-ħtieġa li jemenda l-Anness:(a) jekk l-estimi annwali ta' EMEP jiżdied b'fattur ta' tnejn u nofs-il darba l-livell ta' l-estimi annwali adottati għas-sena tad-dħul fis-seħħ tal-Protokoll preżenti jew għas-sena ta' l-aħħar emenda ta' l-Anness, tkun liema tkun l-iktar tard; jew(b) jekk il-Korp Eżekuttiv, fuq ir-rakkomandazzjoni tal-Korp Direttiv, jaħtar ċentru internazzjonali ġdid; jew(ċ) sitt snin wara li d-dħul fis-seħħ tal-Protokoll preżenti, jew sitt snin wara l-aħħar emenda ta' l-Anness, tkun liema tkun l-iktar tard.3. Emendi għall-Anness għandhom ikunu adottati b'konsensus tal-Korp Eżekuttiv.Artikolu 5Estimi annwaliEstimi annwali għal EMEP għandhom jinkitbu mil-korp Direttiv ta' EMEP, u għandhom ikunu adottati mill-Korp Eżekuttiv mhux iktar tard minn sena bil-quddiem tas-sena finanzjarja li għaliha japplikaw.Artikolu 6Emendi għall-Protokoll1. Kull Parti Kontraenti għall-Protokoll preżenti tista' tipproponi emendi għalih.2. It-test ta' l-emendi proposti għandhom ikunu ssottomessi bil-miktub lis-Segretarju Eżekuttiv tal-Kummissjoni Ekonomika għall-Ewropa, li għandu jibgħathom lill-Partijiet Kontraenti għall-Protokoll kollha. Il-Korp Eżekuttiv għandu jiddiskuti l-emendi proposti fil-laqgħa annwali li jmiss tiegħu sakemm proposti tali jkunu ġew iċċirkolati mis-Segretarju Eżekuttiv tal-Kummissjoni Ekonomika għall-Ewropa lill-Partijiet Kontraenti għall-Protokoll għall-inqas 90 jum qabel.3. Emenda għall-Protokoll preżenti, barra minn emenda għall-Anness tiegħu, għandha tkun adottata b'konsensus tar-rappreżentanti tal-Partijiet Kontraenti għall-Protokoll, u għandha tidħol fis-seħħ għall-Partijiet Kontraenti għall-Protokoll li jkunu aċċettawha fid-90 jum wara d-data li fiha żewġ terzi minn dawk il-Partijiet Kontraenti jkunu ddepożitaw mad-depożitarju l-istrumenti ta' aċċettazzjoni tagħhom ta' l-emenda. L-emenda għandha tidħol fis-seħħ għal kull Parti Kontraenti oħra fid-90 jum wara d-data li fiha dik il-Parti Kontraenti tiddepożita l-istrument ta' aċċettazzjoni tagħha ta' l-emenda.Artikolu 7Soluzzjoni ta' tilwimJekk tqum tilwima bejn żewġ Partijiet Kontraenti għall-Protokoll preżenti jew iktar fir-rigward ta' l-interpretazzjoni jew applikazzjoni tiegħu, huma għandhom ifittxu soluzzjoni permezz ta' negozjati jew permezz ta' kull metodu ieħor ta' soluzzjoni ta' tilwim aċċettabbli għall-partijiet fit-tilwima.Artikolu 8Firma1. Il-Protokoll preżenti għandu jkun miftuħ għal firma fl-Uffiċċju tan-Nazzjonijiet Uniti f'Ġinevra mit-28 ta' Settembru 1984 sal-5 ta' Ottubru 1984 inkluż, imbagħad fil-Kwartieri tan-Nazzjonijiet Uniti fi New York sa l-4 ta' April 1985, mill-Istati membri tal-Kummissjoni Ekonomika għall-Ewropa kif ukoll minn Stati li għandhom status konsultattiv mal-Kummissjoni Ekonomika għall-Ewropa, skond il-paragrafu 8 tar-riżoluzzjoni 36 (IV) tat-28 ta' Marzu 1947 tal-Kunsill Ekonomiku u Soċjali, u minn organizzazzjonijiet reġjonali ta' integrazzjoni ekonomika, ikkostitwiti minn Stati membri sovrani tal-Kummissjoni Ekonomika għall-Ewropa, li għandhom kompetenza fir-rigward tan-negozjati, konklużjoni u applikazzjoni ta' ftehim internazzjonali f'materji koperti mill-Protokoll preżenti, sakemm l-Istati u l-organizzazzjonijiet ikkonċernati jkunu partijiet tal-Konvenzjoni.2. F'materji fil-kompetenza tagħhom, organizzazzjonijiet reġjonali ta' integrazzjoni ekonomika tali għandhom, f'isimhom stess, jeżerċitaw id-drittijiet u jissodisfaw ir-resposabbiltajiet li l-Protokoll preżenti jattribwixxi lill-Istati Membri tagħhom. F'każijiet tali, l-Istati Membri ta' dawn l-organizzazzjonijiet ma jkunux intitolati jeżerċitaw drittijiet tali individwalment.Artikolu 9Ratifika, aċċettazzjoni, approvazzjoni u adeżjoni1. Il-Protokoll preżenti għandu jkun suġġett għal ratifika, aċċettazzjoni jew approvazzjoni mill-Firmatarji.2. Il-Protokoll preżenti għandu jkun miftuħ għal adeżjoni mill-5 ta' Ottubru 1984 mill-Istati u organizzazzjonijiet li jirreferi għalihom l-Artikolu 8, paragrafu 1.3. L-istrumenti ta' ratifika, aċċettazzjoni, approvazzjoni jew adeżjoni għandhom ikunu ddepożitati mas-Segretarju-Ġenerali tan-Nazzjonijiet Uniti, li għandu jwettaq il-funzjonijiet tad-depożitarju.Artikolu 10Dħul fis-seħħ1. Il-Protokoll preżenti għandu jidħol fis-seħħ fid-90 jum wara d-data li fiha:(a) strumenti ta' ratifika, aċċettazzjoni, approvazzjoni jew adeżjoni jkunu ġew iddepożitati minn għall-inqas 19-il Stat u organizzazzjonijiet li jirreferi għalihom l-Artikolu 8(1) li huma ġewwa l-ambitu ġeografiku ta' EMEP; u(b) l-aggregat tar-rati ta' estimi tan-Nazzjonijiet Uniti għal Stati u organizzazzjonijiet tali jeċċedu 40 %.2. Għal kull Stat u organizzazzjoni li jirreferi għalihom l-Artikolu 8(1) li jirratifika, jaċċetta jew japprova l-Protokoll preżenti jew jaderixxi għalih wara li r-rekwiżiti għad-dħul fis-seħħ preskritti fil-paragrafu 1 hawn iktar 'il fuq ikunu ssodisfatti, il-Protokoll għandu jidħol fis-seħħ fid-90 jum wara d-data ta' depożitu minn Stat jew organizzazzjoni tali ta' l-istrument ta' ratifika, aċċettazzjoni, approvazzjoni jew adeżjoni.Artikolu 11Irtirar1. F'kull ħin wara ħames snin mid-data li l-Protokoll preżenti ikun daħal fis-seħħ fir-rigward ta' Parti Kontraenti, dik il-Parti Kontraenti tista' tirtira minnu billi tagħti notifika bil-miktub lid-depożitarju. Kull irtirar tali għandu jidħol fis-seħħ fid-90 jum wara d-data tar-riċeviment tiegħu mid-depożitarju.2. L-irtirar m'għandux jaffettwa l-obbligi finanzjarji tal-Parti li tirtira sad-data li fiha l-irtirar jidħol fis-seħħ.Artikolu 12Testi awtentiċiL-oriġinal tal-Protokoll preżenti, li tiegħu t-testi bil-Franċiż, Ingliż u Russu huma ugwalment awtentiċi, għandhom ikunu ddepożitati mas-Segretarju-Ġenerali tan-Nazzjonijiet Uniti.B'xhieda ta' dan il-firmatarji hawn taħt, dovutement awtorizzati biex jagħmlu dan, iffirmaw il-Protokoll preżenti.Magħmul f'Ġinevra, dan it-tmienja u għoxrin jum ta' Settembru elf disa' mija u erbgħa u tmenin.[1] Iċ-ċentri internazzjonali fil-preżent huma: iċ-Ċentru Kimiku ta' Kordinazzjoni, iċ-Ċentru ta' Sintetizzar Meteoroloġiku-Lvant u ċ-Ċentru ta' Sintetizzar Meteoroloġiku-Punent.--------------------------------------------------L-ANNESSli jirreferi għalih l-Artikolu 4 tal-Protokoll għall-Konvenzjoni ta' l-1979 dwar tniġġis ta' l-arja transkonfini f'distanza kbira dwar l-iffinanzjar fit-tul tal-programm ta' koperazzjoni li jimmonitorja u jevalwa t-trasmissjoni f'distanza kbira ta' sustanzi li jniġġsu l-arja fl-Ewropa (EMEP)Kontribuzzjonijiet mandatorji għal qsim ta' spejjeż biex ikun iffinanzjat il-programm koperattiv għall-immonitorjar u vvalutar tat-trasmissjoni fuq medda fit-tul ta' pollutanti ta' l-arja fl-Ewropa (EMEP), għandhom ikunu kkalkolati skond l-iskala li ġejja:| % |L-Awstrija | 1,59 |il-Bulgarija | 0,35 |Ir-RSS tal-Belorussja | 0,71 |Ċekoslovakkja | 1,54 |Il-Finlandja | 1,07 |Ir-Repubblika Demokratika Ġermaniża | 2,74 |Is-Santa Sede | 0,02 |L-Ungerija | 0,45 |L-Islanda | 0,06 |Il-Liechtenstein | 0,02 |In-Norveġja | 1,13 |Il-Polonja | 1,42 |Il-Portugall | 0,30 |Ir-Rumanija | 0,37 |San Marino | 0,02 |Spanja | 3,54 |L-Isvezja | 2,66 |L-Isvizzera | 2,26 |It-Turkija | 0,60 |Ir-RSS Ukraina | 2,60 |URSS | 20,78 |Il-Jugoslavja | 0,60 |L-Istati Membri tal-Komunità Ekonomika Ewropea: | |Il-Belġju | 2,36 |Id-Danimarka | 1,38 |Franza | 11,99 |Il-Ġermanja, | 15,73 |Ir-Repubblika Federali tal-Greċja | 1,00 |L-Irlanda | 0,50 |L-Italja | 6,89 |Il-Lussemburgu | 0,10 |L-Olanda | 3,28 |Ir-Renju Unit | 8,61 |Il-Komunità Ekonomika Ewropea | 3,33 |Total | 100,00 |L-ordni li fiha l-Partijiet Kontraenti huma elenkati f'dan l-Anness huwa magħmul b'mod speċifiku f'relazzjoni mas-sistema ta' qsim ta' spejjeż maqbula mill-Korp Eżekuttiv għall-Konvenzjoni. Għalhekk, l-elenkar huwa karatteristika li hija speċifika għall-Protokoll dwar l-iffinanzjar ta' EMEP.--------------------------------------------------